อยากจะสอบถามว่าถ้ามีเพศสัมพันธ์กันวันจัน แล้วกินยาคุมฉุกเฉินแบบ1เม็ดไป หลังจากนั้นก็มีอะไรกันอีกในวันพุธ ถ้ากินยาคุมฉุกเฉินแบบแผง1เม็ด กินอีกได้มั้ยคะแล้วจะเป็นอะไรมั้ย ถ้ากินติดกันจะได้ผลมั้ยค่ะ
สวัสดีค่ะ การมีเพศสัมพันธ์ในวันจันทร์ หากได้ทานยาคุมฉุกเฉินไป ภายในไม่เกิน 12 ชั่วโมงหลังจากมีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95%ส่วนการมีเพศสัมพันธ์อีกครั้งในวันพุธวันนี้ ยาที่ทานไปในวันจันทร์ จะไม่สามารถช่วยป้องกันการตั้งครรภ์ได้แล้ว จำเป็นต้องทานไปอีกครั้งค่ะทั้งนี้ การทานยาคุมฉุกเฉินบ่อยๆ จะมีผลต่อการทำงานของรังไข่ ทำให้การผลิตฮอร์โมนผิดปกติ เกิดเลือดออกผิดปกติ และประจำเดือนมาผิดปกติได้ ดังนั้น หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ในขณะที่ยาคุมฉุกเฉินจะช่วยป้องกันการตั้งครรภ์ได้ประมาณ 58%-95%